Folketing
2001-03-27

En gennemgribende reform af den civile retspleje vil stille større krav til byretterne og deres sammensætning. Hvis jeg kort skal sammenfatte de ting, som jeg netop har nævnt, er vi altså i CD af den opfattelse, at Politikommissionen skal have lejlighed til at gøre sig færdig, før man begynder at pille ved politi- eller retskredse. Vi vil ikke på forhånd stå her og afvise ting, som vi reelt ikke kender, og ret beset ved vi jo rent faktisk ikke, hvilke forudsætninger de nye retskredse skal arbejde under. Vedrørende det fremsatte forslag til vedtagelse skal jeg på CD's vegne tilkendegive, at vi ikke kan støtte det.